ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 221/96/COL της 4ης Δεκεμβρίου 1996 που αντικαθιστά την απόφαση αριθ. 32/94/COL για τον καθορισμό της κατάστασης των κρατών ή περιφερειών ΕΖΕΣ σε σχέση με τη νόσο της ψευδοπανώλους (Newcastle disease) όπως τροποποιήθηκε από την απόφαση αριθ. 190/94/COL, στο μέτρο που οι αποφάσεις αυτές αφορούν τη Νορβηγία

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως προσαρμόσθηκε από το πρωτόκολλο περί της προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο αριθ. 1 παράγραφος 4 στοιχείο δ),

την πράξη που αναφέρεται στο σημείο 4 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο σχετικά με τους υγειονομικούς όρους των ζώων που διέπουν το διακοινοτικό εμπόριο και τις εισαγωγές από τρίτες χώρες πουλερικών και αυγών εκκόλαψης (οδηγία 90/539/ΕΟΚ του Συμβουλίου, η οποία εφεξής αναφέρεται ως «πράξη περί πουλερικών»), και ιδίως το άρθρο 12 παράγραφος 2,

τη συμφωνία μεταξύ των κρατών ΕΖΕΣ για την ίδρυση Εποπτεύουσας Αρχής και Δικαστηρίου, όπως προσαρμόσθηκε από το πρωτόκολλο περί προσαρμογής της συμφωνίας μεταξύ των κρατών ΕΖΕΣ για την ίδρυση Εποτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο αριθ. 1 άρθρο 1 στοιχείο γ),

Εκτιμώντας:

ότι, με την απόφαση της Εποπτεύουσας Αρχής της ΕΖΕΣ αριθ. 190/94/COL (1) που τροποποιεί την απόφαση αριθ. 32/94/COL (2), η Νορβηγία χαρακτηρίσθηκε ως απαλλαγμένη από τη νόσο της ψευδοπανώλους 7

ότι οι αποφάσεις αυτές περιλαμβάνουν εκτός από τον χαρακτηρισμό της Νορβηγίας ως απαλλαγμένης από την εν λόγω νόσο, παρόμοιους χαρακτηρισμούς για τη Φινλανδία και τη Σουηδία 7

ότι η νορβηγική κυβέρνηση, ενώ επιβεβαιώνει ότι η υλική κατάσταση που αιτιολογεί την απόφαση αριθ. 190/94/COL που τροποποιεί την απόφαση αριθ. 32/94/COL, παραμένει αμετάβλητη, ζήτησε, όσον αφορά το χαρακτηρισμό της Νορβηγίας ως απαλλαγμένης από τη νόσο της ψευδοπανώλους, να αντικατασταθούν οι αποφάσεις από νέα απόφαση που καλύπτει μόνο την κατάσταση απαλλαγής που χορηγείται στη Νορβηγία για τη νόσο της ψευδοπανώλους, θεωρώντας αυτό απαραίτητο στο πλαίσιο της λύσης που προβλέπεται στις συνεχιζόμενες διαπραγματεύσεις με την Ευρωπαϊκή Ένωση στον κτηνιατρικό τομέα 7

ότι μια τέτοια νέα απόφαση δεν θα μεταβάλει κατά κανένα τρόπο την υλική κατάσταση σε σύγκριση με τα ισχύοντα δυνάμει της απόφασης αριθ. 32/94/COL, όπως τροποποιήθηκε από την απόφαση αριθ. 190/194/COL 7

ότι δεν υπάρχει εμπόδιο για την ικανοποίηση του αιτήματος της νορβηγικής κυβέρνησης 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

1. Η απόφαση αριθ. 32/94/COL, όπως τροποποιήθηκε από την απόφαση αριθ. 190/94/COL, αντικαθίσταται από το κείμενο στο παράρτημα, στο μέτρο που οι αποφάσεις αυτές αφορούν την Νορβηγία.

2. Η παρούσα απόφαση αρχίζει να ισχύει στις 9 Δεκεμβρίου 1996.

3. Η παρούσα απόφαση απευθύνεται στα κράτη ΕΖΕΣ.

4. Η παρούσα απόφαση είναι αυθεντική στην αγγλική γλώσσα.

Βρυξέλλες, 4 Δεκεμβρίου 1996.

Για την Εποπτεύουσα Αρχή της ΕΖΕΣ

Bjφrn FRIΠFINNSSON

Μέλος της Αρχής

(1) ΕΕ αριθ. L 383 της 30. 12. 1994, σ. 38.

(2) ΕΕ αριθ. L 138 της 2. 6. 1994, σ. 48.

ΠΑΡΑΡΤΗΜΑ

«1. Τα κράτη ή περιφέρειες ΕΖΕΣ που αναφέρονται στο παράρτημα, πληρούν τις προϋποθέσεις που ορίζονται στο άρθρο 12 παράγραφος 2 της πράξης που αναφέρεται στο σημείο 4 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο σχετικά με τους υγειονομικούς όρους των ζώων που διέπουν το διακοινοτικό εμπόριο και τις εισαγωγές από τρίτες χώρες πουλερικών και αυγών εκκόλαψης (οδηγία 90/539/ΕΟΚ του Συμβουλίου).

ΠΑΡΑΡΤΗΜΑ

Περιφέρειες που πληρούν τις απαιτήσεις του άρθρου 12 παράγραφος 2 της πράξης περί πουλερικών

Νορβηγία: όλες οι περιφέρειες.»